section_heading: Životopis
paragraph_text: Kao dramaturginja od 2013. surađivala je sa Zagrebačkim kazalištem mladih, Malom scenom, Hrvatskim narodnim kazalištem u Zagrebu, Gradskim kazalištem Žar ptica i Dječjim kazalištem Dubrava te Eurokazom, Empiria Teatrom i Presvrtom. Od 2018. do 2020. angažirana je kao vanjska suradnica Satiričkog kazališta Kerempuh gdje je radila na više predstava, od kojih se ističu Bilježnica Robija K. Viktora Ivančića i Hrvatski put ka sreći Bobe Jelčića.